40 वर्षीय सचिन गुरुवार को मुंबई के वानखेडे स्टेडियम में अपना 200वां और आख़िरी टेस्ट खेलने उतरेंगे.अंतरराष्ट्रीय क्रिकेट में सबसे अधिक रन बनाने का कारनामा करने वाले सचिनने 199 टेस्ट मैचों में 15,847 और 463 एकदिवसीय मुकाबलों में 18,426 रन बनाए हैं.लारा ने कहा, ''जितने भी खिलाड़ियों ने अब तक क्रिकेट खेली है उनमें सचिन का करियर सबसे बेहतरीन रहा है.''44 वर्षीय लारा और सचिन का करियर एक जैसा रहा है. कुल 131 टेस्टों में लारा का औसत क़रीब 53 का है जबकि सचिन का औसत इससे मामूली अधिक है. वैसे, लारा से 69 मैच अधिक खेलने के बाद सचिन टेस्ट क्रिकेट से विदा ले रहे हैं.1973-24 अप्रैल को बम्बई (अब मुंबई) में जन्म1989-16 साल की उम्र में टेस्ट पदार्पण1990-पहला टेस्ट शतक1998-टेस्ट में पहला दोहरा शतक2005-सर्वाधिक टेस्ट शतक बनाने का रिकॉर्ड2008-सर्वाधिक टेस्ट रन बनाने का रिकॉर्ड2010-सर्वाधिक टेस्ट खेलने का रिकॉर्ड2012-100वां अंतरराष्ट्रीय शतक2013-क्रिकेट से संन्यास की घोषणाटेस्ट क्रिकेट में 11,953 रन बनाने वाले लारा ने कहा कि सचिन का क्रिकेट, उनके देश और दुनिया पर प्रभाव शानदार रहा.सचिन ने 16 साल की उम्र में नवंबर 1989 में अंतरराष्ट्रीय क्रिकेट में कदम रखा था. पिछले साल वह अंतरराष्ट्रीय क्रिकेट में शतकों का शतक लगाने वाले दुनिया के पहले खिलाड़ी बने थे.लारा ने कहा कि सचिन की उपलब्धियां ही उनकी महानता का परिचय देती हैं.उन्होंने कहा, ''मुझे नहीं लगता कि 16 साल की उम्र में करियर की शुरुआत करने वाले और 40 की उम्र में इससे विदा लेने वाले किसी खिलाड़ी का करियर इतना शानदार होगा.''टेस्ट क्रिकेट में 400 रन की रिकॉर्ड पारी खेलने वाले लारा ने कहा, ''वह क्रिकेट के मोहम्मद अली और माइकल जार्डन हैं. आप महान मुक्केबाज़ों और बास्केटबॉल खिलाड़ियों के बारे में सोचते हैं लेकिन जब आप क्रिकेट के बारे में बात करेंगे तो आपको सचिन के बारे में बात करनी होगी.''(बीबीसी हिन्दी के एंड्रॉएड ऐप के लिए यहां 



क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)